Aktivitet – Dybdeforståelse av begrepa relasjonskvalitet, grensesetting/ledelse og struktur/forutsigbarhet 
Del dere i grupper på 3-4. Velg en tidtaker som skal passe klokka. Lag en tabell på et A3-ark der dere setter opp de tre orda relasjonskvalitet, grensesetting/ledelse og struktur/forutsigbarhet på hver si rad til venstre og overskriftene Hva er det? Hvordan ser det ut? og Hva kan hindre det over hver si kolonne øverst på arket. Målet er at dere skal jobbe dere gjennom tabellen og jobbe med ei og ei rad om gangen. Gå gjennom disse trinna og respekter tidtakeren! 
1. Stillerunde! Alle får gule lapper der de skriver ned forslag til hva de mener kan stå i de ulike boksene til høyre for «relasjonskvalitet». Det er ikke begrensing på tid her, bare la alle få skrive seg «tomme».  
2. 3 minutt: Ta en runde rundt bordet der alle legger fram sine lapper og forklarer hva som står på dem. Ikke legg til lange forklaringer, bare legg fram det dere har skrevet.  
3. 7 minutt: Diskuter: Hva var likt og hva var ulikt? Hva er dere enige om? Var det noen som tenkte noe nytt når de hørte på noen av de andre sine lapper?  
4. Ny stillerunde, denne gangen med grønne lapper. Alle skriver ned forslag til hva de mener kan stå i de ulike boksene til høyre for «grensesetting/ledelse» 
5. 3 minutt: Ta en runde rundt bordet der alle legger fram sine lapper og forklarer hva som står på dem. Ikke legg til lange forklaringer, bare legg fram det dere har skrevet.  
6. 7 minutt: Diskuter: Hva var likt og hva var ulikt? Hva er dere enige om? Var det noen som tenkte noe nytt når de hørte på noen av de andre sine lapper? Fikk dere lyst til å flytte noen lapper fra rada over, eller justere på noe i tabellen? 
7. Siste stillerunde, denne gangen med rosa lapper. Alle skriver ned forslag til hva de mener kan stå i de ulike boksene til høyre for «struktur/forutsigbarhet» 
8. 3 minutt: Ta en runde rundt bordet der alle legger fram sine lapper og forklarer hva som står på dem. Ikke legg til lange forklaringer, bare legg fram det dere har skrevet.  
9. 7 minutt: Diskuter: Hva var likt og hva var ulikt? Hva er dere enige om? Var det noen som tenkte noe nytt når de hørte på noen av de andre sine lapper? Fikk dere lyst til å flytte noen lapper fra radene over, eller justere på noe i tabellen? 
10. 5 minutt: Siste overordna runde: Har dere justert på noe, eller står alle fargerne på samme rad fremdeles? Er det noen lapper/innhold som går igjen? Hva tenker dere nå om hvordan dere kan jobbe for å sikre at alle disse tre begrepa står like sterkt i arbeidet deres med atferd? Hva må eventuelt justeres? 
